Kryeministri i Shqipërisë u bën thirrje vendeve të OKB-së të njohin Kosovën
Kryeministri Edi Rama foli të premten para Asamblesë së Kombeve të Bashkuara 
Kryeministri i Shqipërisë Edi Rama u bëri thirrje vendeve të Kombeve të Bashkuara, përfshirë Serbinë që të njohin pavarësinë e Kosovës. Në fjalimin e tij në Asamblenë e Përgjithshme të Kombeve të Bashkuara, zoti Rama tha se mosmarrëveshja e pazgjidhur mes Kosovës dhe Serbisë, vazhdon të pengojë zhvillimin e gjithë rajonit. Zoti Rama tha gjithashtu se është e rëndësishme që Kosovës t’i jepet mundësia që të anëtarësohet në të gjitha organizatat ndërkombëtare dhe rajonale ku ka të drejtën të hyjë çdo vend sovran dhe i pavarur. Po ashtu zoti Rama e quajti të pajustifikueshëm faktin që Kosova është e izoluar. Kryeministri i Shqipërisë tha se qëndrueshmëria dhe siguria, mirëqenia dhe demokracia e rajonit mund të garantohen vetëm nga perspektiva evropiane. Kryeministri Rama vlerësoi reformën në drejtësi duke thënë se korrupsioni në këtë sektor ishte bërë pengesë për përparim. Ai u kërkoi gjithashtu vendeve anëtare që të konsiderojnë kërkesën e Shqipërisë për t’u bërë anëtare jo e përhershme e përkohëshme e Këshillit të Sigurimit në periudhën e 2022-2023. Zoti Rama vlerësoi globalizmin dhe tërhoqi vëmendjen për rrezikun e nacionalizmit: Duke marrë si shembull tërmetin e fundit në Shqipëri dhe stuhinë e shiut që pasoi, zoti Rama, foli për paparashikueshmërinë e ngjarjeve të tilla natyrore, për tha se ndryshimet e klimës janë diçka e dukshme. Ai bëri thirrje për masa më urgjente. Zoti Rama foli për përgjegjësinë e Shqipërisë si anëtare e NATO-s për Sigurinë Globale dhe tha se vendi do të vazhdojë me angazhimin e vet në këtë drejtim.